
	בפקס

	מבלי לפגוע בזכויות


לכבוד
המוסד לביטוח לאומי
ענף נפגעי עבודה 
סניף תל אביב

א.ג.נ שלום רב,
					   תאונה מיום 6/6/25
					  הנפגע: גבריאל ברידו, ת"ז 321436743
	 				   פניה למתן סעד ותשלום גמלאות לזכאי

1. בפתח הדברים אציין ואדגיש כי פניה זו באה לעולם וממוענת לגורמים הנכבדים אך מחמת חומרת מצבו של מרשי, הנפגע, אשר בעטיה של תאונת העבודה שאירעה לו מצוי הוא במצב רפואי מורכב שכלל נסיונות אובדניים ובשל התנהלותכם יכול חלילה להיגרם נזק אותו ניתן וצריך למנוע.
1. כפי שיצויין, חרף העובדות שמצויות בפניכם הן במסגרת ההליך בבית הדין שהוגש על ידי הח"מ והתיעוד המופיע בפניכם במסגרת הטיפול אותו אמור לקבל במחלקת נפגעי עבודה, ההתנהלות בעניינו של מרשי מקוממת, שרירותית, בניגוד לדין  וחמור אף יותר, בניגוד לתכלית הסוציאלית לשמה הוקם מוסדכם הנכבד.
1. מצורף העתק התביעה שהוגשה לבית הדין האזורי לעבודה בתל אביב ב"ל 46067-03-26 ברידו נ' המוסד לביטוח לאומי.*
1. העובדות בעניינו של מרשי כדלקמן:
1. מרשי נפגע בתאונת עבודה מפגיעת ברזל במשקל של 400-500 קילוגרמים ומאז וכתוצאה מכך מתמודד עם פגימות במספר תחומים, בין היתר, בתחום האורתופדי ובתחום הנפשי צורך במעקב רפואי רציף, נטילת תרופות לשיכוך כאב ואשפוז ביתי ומעקב פסיכיאטרי.
2. מרשי מפרנס עיקרי (היה עובר לתאונה) , לו אישה ולהם תינוק אותו הם מגדלים.
3. מרשי עובד כפיים, נפגע , בין היתר, בכתף שמאל ובדיקת הדמיה הדגימה קרע בסופראספינטוס והודגמה הגבלה בתנועות הכתף ועמ"ש.
4. ועדה רפואית בתחום האורתופדי-נוירולוגי שהתקיימה בתאריך 28.9.25 קבעה את נכותו הצמיתה בטרם התגבשה נכותו.
5. ערר על החלטת הוועדה הוגש ע"י הח"מ בתאריך 12.10.25 – טרם נדון וטרם נקבע מועד לקיומו.
6. ועדה רפואית בתחום הפסיכיאטרי קבעה נכות בשיעור 30% עד לתאריך 1.9.26.
7. תביעת מרשי לנכה נזקק נדחתה בפעם השניה.
8. מוסדכם הגיש ערר על החלטת הוועדה בתחום הפסיכיאטרי.
1. ואם לא די בכך, חרף הערר שטרם נדון וחרף ההליך שתלוי ועומד בבית הדין ועתיד להישמע אך בחודש יולי, הנפגע מקבל מכתבים אודות חובות שנוצרו לו כלפי המל"ל והגמלה שאמורה להשתלם לו מדי חודש לא משולמת.

1. בהינתן כל האמור, ובשים לב לנסיבות הקשות, לגורל מרשי ומשפחתו פונה הח"מ בבקשה הן מטעם משפטי והן מטעם הומניטרי מובהק – מבוקש בזאת להורות על תשלום תגמולי הנכות להם הוא זכאי וקבלת תביעתו לנכה נזקק וזאת, לכל הפחות, עד שיתקיים דיון בעניינו ויתאפשר לו להשמיע את אשר בפיו ולקבל את הזכויות להן הוא זכאי מכח החוק.
1. לטיפולכם המסור, המתחשב והמהיר נודה מקרב לב.




                                                                           בכבוד רב ובב"ח,
             						             אריאל פרייברג, עו"ד   
				פרייברג רסקין עורכי דין

